CELEX: 22007D0022
Language: sl
Date: 2007-04-27 00:00:00
Title: Sklep Skupnega odbora EGP št. 22/2007 z dne 27. aprila 2007 o spremembi Priloge XI (Telekomunikacijske storitve) k Sporazumu EGP

9.8.2007   
            
            
               SL
            
            
               Uradni list Evropske unije
            
            
               L 209/40
            
         
      SKLEP SKUPNEGA ODBORA EGP
   
   št. 22/2007
   z dne 27. aprila 2007
   o spremembi Priloge XI (Telekomunikacijske storitve) k Sporazumu EGP
   SKUPNI ODBOR EGP JE –
   ob upoštevanju Sporazuma o Evropskem gospodarskem prostoru, kakor je bil spremenjen s Protokolom o prilagoditvi Sporazuma o Evropskem gospodarskem prostoru, v nadaljnjem besedilu „Sporazum“, in zlasti člena 98 Sporazuma,
   ob upoštevanju naslednjega:
   
               (1)
            
            
               Priloga XI k Sporazumu je bila spremenjena s Sklepom Skupnega odbora EGP št. 120/2006 z dne 22. septembra 2006 (1).
            
         
               (2)
            
            
               Direktivo Evropskega parlamenta in Sveta 2005/82/ES z dne 14. decembra 2005 o razveljavitvi Direktive Sveta 90/544/EGS o frekvenčnih pasovih, ki so določeni za usklajeno uvajanje vseevropskega kopenskega javnega radijskega osebnega klica v Skupnosti (2) je treba vključiti v Sporazum.
            
         
               (3)
            
            
               Odločbo Komisije 2005/928/ES z dne 20. decembra 2005 o uskladitvi frekvenčnega pasu od 169,4 do 169,8125 MHz v Skupnosti (3) je treba vključiti v Sporazum.
            
         
               (4)
            
            
               Direktiva 2005/82/ES razveljavlja Direktivo 90/544/EGS (4), ki je vključena v Sporazum in jo je zato treba v okviru Sporazuma razveljaviti –
            
         SKLENIL:
   Člen 1
   Priloga XI k Sporazumu se spremeni:
   
               1.
            
            
               Besedilo točke 4 (Direktiva Sveta 90/544/EGS) se nadomesti z:
               „32005 L 0082: Direktiva Evropskega parlamenta in Sveta 2005/82/ES z dne 14. decembra 2005 o razveljavitvi Direktive Sveta 90/544/EGS o frekvenčnih pasovih, ki so določeni za usklajeno uvajanje vseevropskega kopenskega javnega radijskega osebnega klica v Skupnosti (UL L 344, 27.12.2005, str. 38).“
            
         
               2.
            
            
               Za točko 5cs (Odločba Komisije 2005/513/ES) se vstavi naslednja točka:
               
                           „5ct.
                        
                        
                           
                              32005 D 0928: Odločba Komisije 2005/928/ES z dne 20. decembra 2005 o uskladitvi frekvenčnega pasu od 169,4 do 169,8125 MHz v Skupnosti (UL L 344, 27.12.2005, str. 47).“
                        
                     
         Člen 2
   Besedili Direktive 2005/82/ES in Odločbe 2005/928/ES v islandskem in norveškem jeziku, ki se objavita v Dopolnilu EGP k Uradnemu listu Evropske unije, sta verodostojni.
   Člen 3
   Ta sklep začne veljati 28. aprila 2007, pod pogojem, da so bila Skupnemu odboru EGP predložena vsa uradna obvestila v skladu s členom 103(1) Sporazuma (5).
   Člen 4
   Ta sklep se objavi v sklopu EGP Uradnega lista Evropske unije in Dopolnilu EGP k Uradnemu listu Evropske unije.
   
      V Bruslju, 27. aprila 2007
      
         
            Za Skupni odbor EGP
         
         
            Predsednik
         
         Alan SEATTER
         
      
   
   
      (1)  UL L 333, 30.11.2006, str. 47.
   
      (2)  UL L 344, 27.12.2005, str. 38.
   
      (3)  UL L 344, 27.12.2005, str. 47.
   
      (4)  UL L 310, 9.11.1990, str. 28.
   
      (5)  Navedena ni nobena ustavna zahteva.